न्यूज 18 इंडिया के खास शो भैयाजी कहिन में आज देखिए. हरियाणा में रेवाड़ी के पास गोठड़ा टप्पा गांव में अनशन चल रहा है. पिछले 1 हफ्ते से ये गांव सुर्खियों में रहा. नेता और अधिकारी लगातार आते-जाते रहे. 10वीं पास करने के बाद 12वीं के लिए यहां की बेटियों को 2 से ढाई किलोमीटर दूर जाना पड़ता था. रास्ते में मनचले परेशान करते थे. फब्तियां कसते थे. बच्चियों ने ठान लिया कि जब तक गांव का स्कूल 12वीं तक नहीं होता तब तक वो अनशन करेंगी. इस बीच कई बच्चियां बीमार हुईं. अस्पताल ले जाना पड़ा. 8 दिन तक अनशन चलने के बाद आखिरकार सरकार जागी. स्कूल को 12वीं तक करने का आदेश आ गया. लेकिन मुद्दा सिर्फ स्कूल को अपग्रेड करना नहीं है, बल्कि मुद्दा बेटियों से छेड़छाड़ का भी है. मुद्दा कानून व्यवस्था का है. किस-किस स्कूल को आप अपग्रेड करिएगा. अगर कानून व्यवस्था में सुधार नहीं हुआ तो ऐसी मांग हर जगह से उठ सकती है. देखें ये वीडियो.